

**II. MELLÉKLET**

**A tagállami hatóságok, az ipari szereplők és a civil társadalom számára javasolt intézkedések**

|  |
| --- |
| **A Bizottság arra biztatja a tagállami hatóságokat, hogy:**   * Dolgozzanak ki és hajtsanak végre az erdőirtásra és erdőpusztulásra vonatkozó nemzeti stratégiákat és cselekvési terveket, többek között:   + indítsanak figyelemfelhívó kampányokat és folytassanak párbeszédet az érintett vállalkozásokkal;   + tegyenek önkéntes kötelezettségvállalásokat a közlemény céljainak támogatása érdekében, különös tekintettel az erdőirtást és erdőpusztulást feltételező ellátási láncokból származó termékek uniós keresletének csökkentésére;   + hozzanak az ellátási láncok átláthatóságát előmozdító intézkedéseket. * Nyújtsanak támogatást a partnerországoknak az alábbiak tekintetében:   + a vonatkozó szakpolitikai és szabályozási keretek javítása;   + az innovatív finanszírozási eszközök, mint a zöldkötvények fejlesztése;   + az ökoszisztéma-szolgáltatásokhoz kapcsolódó kifizetési rendszerek javítása;   + a nemzeti bankszektoraik ösztönzése arra, hogy támogassa a fenntartható mezőgazdaságba, erdészetbe és infrastruktúrába való befektetéseket. * A fejlesztési együttműködés keretében:   + biztosítsák, hogy a pénzügyi támogatások nem járulnak hozzá az erdőirtáshoz és az erdőpusztuláshoz;   + fokozzák a fenntartható mezőgazdaság, az agrárerdészet, az agroökológia és az egyéb, az éghajlatváltozás hatásaival szemben reziliens/ökológiai gazdálkodás, többek között a mezőgazdasági kistermelők támogatását a fenntartható mezőgazdasági és erdészeti értékláncok biztosítása érdekében;   + támogassák a védett erdőterületek irányítását, a fenntartható erdőgazdálkodást, valamint a lepusztult erdők helyreállítására irányuló erőfeszítéseket, többek között az erdőtelepítést és az újraerdősítést;   + támogassák az őslakos népek és a helyi közösségek jogainak védelmét, valamint a földterületek irányításának és a jogérvényesítés javítását. * Többoldalú kapcsolatok keretében folytassák az aktív együttműködést az egyéb országokkal és a kulcsfontosságú érdekelt felekkel, például többoldalú környezetvédelmi megállapodások és politikai eljárások révén, valamint az ENSZ ügynökségeihez és bizottságaihoz hasonló fórumok keretében, az erdőirtás és erdőpusztulás megállítására irányuló komoly kötelezettségvállalások és rendelkezések elfogadásának és végrehajtásának támogatása érdekében. * Az OECD és egyéb releváns fórumok keretében még inkább segítsék elő a fenntartható értékláncokra vonatkozó rendelkezések beemelését a kereskedelmi megállapodásokba, különös hangsúlyt fektetve az erdőirtásra. * Nemzeti és uniós finanszírozási programokon keresztül járuljanak hozzá az erdőirtással és az erdőpusztulással kapcsolatos kutatáshoz és innovációhoz. * Támogassák az erdőirtással és erdőpusztulással foglalkozó kutatóintézetekkel és szervezetekkel való nemzetközi és kétoldalú együttműködést. |
| **A Bizottság arra biztatja az ipari szereplőket, hogy:**   * Tegyenek önkéntes kötelezettségvállalásokat a közlemény célkitűzésének támogatása érdekében, különös tekintettel az erdőirtást és erdőpusztulást feltételező ellátási láncokból származó termékek használatának csökkentésére és az ellátási lánc átláthatóságának előmozdítására. * Integrálják az erdőirtással kapcsolatos megfontolásokat a vállalati társadalmi felelősségvállalásukba/felelős üzletviteli gyakorlataikba. * Támogassák a fenntartható földhasználati gyakorlatokra való áttérést és az erdőkre nehezedő nyomás csökkentését. * Támogassák a fenntartható erdőgazdálkodásra, az újraerdősítésre és a degradálódott erdőterületek és ökoszisztémák helyreállítására irányuló befektetéseket. * Fokozzák az őslakos népek és a helyi közösségek szerepvállalását és jogainak, többek között föld- és erdőbirtoklási jogainak és munkajogainak védelmét. * Aktívan vállaljanak kötelezettséget az erdőirtás és az erdőpusztulás megállítására irányuló határokon átnyúló intézkedésekre, és hajtsák végre azokat. * Az erdőirtás és az erdőpusztulás kezelése érdekében fokozzák az együttműködést és a partnerséget a nemzetközi árutestületekkel, a releváns kezdeményezésekkel és a kulcsfontosságú érdekelt felekkel. * Biztosítsák, hogy a befektetések nem járulnak hozzá az erdőirtáshoz és az erdőpusztuláshoz, valamint fokozzák az átláthatóságot. * Növeljék a közlemény célkitűzéseinek eléréséhez közvetlenül kapcsolódó területeken folytatott kutatás és innováció támogatását, és fokozzák a megfigyelési és nyomon követési eszközök használatát a teljes ellátási láncon belül. |
| **A Bizottság arra biztatja a civil társadalmat, hogy:**   * Mobilizálja a hálózatait az erdőirtással és erdőpusztulással kapcsolatos tudatosság növelése érdekében, és mozdítsa elő a jelen közlemény célkitűzéseit. * Mozdítsa elő az őslakos népek és a helyi közösségek jogainak, többek között föld- és erdőbirtoklási jogainak védelmét az e célra szolgáló struktúrák, a civil társadalmi szervezetek, az emberi és a földdel kapcsolatos jogokat védelmező személyek és a részvételi eljárások támogatása, valamint szaktudás biztosítása és a bevett módszerek megosztása révén. * Vállaljon aktív szerepet az erdőirtás és az erdőpusztulás megállítására irányuló határokon átnyúló integrált intézkedésekben. * Folytassa az erdőirtás és erdőpusztulás kérdésével kapcsolatos figyelemfelhívást valamennyi releváns nemzetközi fórumon keresztül. * Járuljon hozzá a befektetésekkel kapcsolatos átláthatóság fokozásához. * Járuljon hozzá az ellátási láncok nyomonkövethetőségéhez és átláthatóságához. |